**Informatīvais ziņojums par lielā projekta**

**“Vēsturiski piesārņoto vietu “Inčukalna sērskābie gudrona dīķi” sanācijas darbi”**

**pabeigšanas finansēšanu Eiropas Savienības fondu 2014.-2020.gada plānošanas perioda ietvaros**

1. Atbilstoši Ministru kabineta 2015.gada 22.septembra sēdē nolemtajam Vides aizsardzības un reģionālās attīstības ministrija (turpmāk – VARAM) sadarbībā ar JASPERS[[1]](#footnote-1), Valsts vides dienestu (turpmāk – VVD) un Finanšu ministriju sagatavoja un 2015.gada 1.oktobrī iesniedza Eiropas Komisijā (turpmāk – EK) priekšlikumu grozījumiem projektā“Vēsturiski piesārņoto vietu “Inčukalna sērskābie gudrona dīķi” sanācijas darbi” (turpmāk – Projekts), paredzot Projekta pabeigšanu Eiropas Savienības (turpmāk – ES) fondu 2014.-2020.gada plānošanas perioda ietvaros.
2. EK 2016.gada 7.jūnijā pieņēma lēmumu[[2]](#footnote-2) par Projekta grozījumu apstiprināšanu. Lēmumā:
   1. atzīta neparedzamu apstākļu rašanās projekta īstenošanas laikā, kā rezultātā palielinājās Projekta kopējais budžets ar indikatīvām kopējām izmaksām 53,6 milj. EUR apmērā,
   2. apstiprināta Projekta īstenošanas dalīšana posmos pa ES fondu plānošanas periodiem. Eiropas Savienības fondu 2007.-2013.gada plānošanas perioda ietvaros projektā (Projekta I posms) paredzētas līdz 2015.gada 31.decembrim paveiktās darbības (Dienvidu dīķa daļēja sanācija, sanācijas darbu uzraudzība un izpētes, Dienvidu dīķa pagaidu pārklājums), savukārt ES fondu 2014.-2020.gada plānošanas perioda ietvaros Projektā (Projekta II posms) – darbības Projekta pabeigšanai (Dienvidu dīķa sanācijas pabeigšana, Ziemeļu dīķa sanācija, sanācijas darbu uzraudzība, izpētes un Projekta vadība, ieskaitot juridiskos pakalpojumus).
3. Lēmums paredz, ka līdz šim Projektā veiktās izmaksas tiek atzītas par attiecināmām un Latvija no Eiropas Reģionālā attīstības fonda (turpmāk - ERAF) atgūst **19 325 290 EUR** par jau veiktajiem ieguldījumiem projekta īstenošanā (70% no līdz 2015.gada beigām Projektā veiktajām attiecināmajām izmaksām – 27 607 557 EUR), **ar nosacījumu, ka projekts tiek pabeigts vēlākais līdz 2023.gada beigām**.
4. Atbilstoši EK sniegtajam skaidrojumam[[3]](#footnote-3) Projekta II posms īstenojams kā lielais projekts saskaņā ar Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr.1303/2013) 103.panta 1.punkta nosacījumiem.
5. Projekta izmaksas:
   1. Projekta I un II posms kopā[[4]](#footnote-4):

|  |  |  |  |  |
| --- | --- | --- | --- | --- |
|  | **Projekta izmaksas** | **Kopā, EUR** | **Attiecināmās, EUR** | **Neattiecināmās, EUR** |
| 1. | **Kopējās** indikatīvās projekta izmaksas, t.sk. | 54,81 milj. – 57,81 milj. | 53,87 milj. – 56,87 milj. | 939 850 |
| 2. | **Projekta I posma** **faktiskās** izmaksas | 28 105 157 | 27 607 557 | 497 600[[5]](#footnote-5) |
| 3. | **Projekta II posma indikatīvās** izmaksas | 26,70 – 29,70 milj. | 26,26 – 29,26 milj. | 442 250[[6]](#footnote-6) |

5.2. Projekta II posma izmaksas, kuras var tikt precizētas iepirkumu par sanācijas darbu pabeigšanu un sanācijas darbu inženiertehnisko uzraudzību rezultātā:

|  |  |  |
| --- | --- | --- |
| **1.** | **Attiecināmās izmaksas** | **26,26 – 29,26 milj. EUR** |
| 1.1. | Sanācijas darbu izmaksas | 24,10 - 26,60 milj. EUR |
| 1.2. | Sanācijas darbu uzraudzības izmaksas, t.sk. izpētes darbi | 1,581 – 1,981 milj. EUR |
| 1.3. | Projekta vadības un Projekta II posma sagatavošanas izmaksas | 574 775 – 674 775 EUR |
| **2.** | **Neattiecināmās izmaksas** | **442 250 EUR** |
| 2.1. | Juridiskie pakalpojumi valsts interešu pārstāvībai tiesvedībā ar SIA “Skonto Būve” | 442 250 EUR |

**Paveiktais Projektā kopš sanācijas darbu līguma izbeigšanas**

1. 2015.gada nogalē tika veikta Dienvidu dīķa pārklāšana ar ūdens necaurlaidīgu materiālu, tādējādi pasargājot dīķi no piesārņojuma apjoma palielināšanās nokrišņu dēļ.
2. Lai preventīvi novērstu iespējamos apdraudējumus cilvēka un vides veselībai un piesārņojuma rašanos no Dienvidu dīķa teritorijā SIA “Skonto Būve” atstātajiem atkritumiem, sanācijas darbu izpildes gaitā izmantoto materiālu atlikumiem (kaļķis, aktīvā ogle u.c.), no dīķa izceltajiem ar sērskābo gudronu aplipušajiem priekšmetiem, būvgružiem u.tml., veikti Dienvidu dīķa teritorijas sakopšanas darbi.
3. Lai nodrošinātu atbilžu sniegšanu EK attiecībā uz piesārņojuma areāla izplatību, kas bija būtisks priekšnosacījums projekta grozījumu apstiprināšanai, kā arī lai mazinātu projekta pabeigšanas riskus un apzinātu esošos apstākļus sanācijas objektā, ievērojot JASPERS ekspertu ieteikumus, 2016.gada maijā pabeigti izpētes darbi abos dīķos.
4. Šobrīd norit iepirkumu procedūras par sanācijas darbu pabeigšanu un sanācijas darbu inženiertehnisko uzraudzību.

**Projekta iepirkumu un Projekta pabeigšanas laika grafiks**

1. Indikatīvi līgumus par sanācijas darbu pabeigšanu un to uzraudzību plānots noslēgt 2017.gada maijā-jūlijā un sanācijas darbus pabeigt 36 mēnešu laikā, t.i., līdz 2020.gada jūlijam. Sanācijas darbu pabeigšanas laiks var tikt precizēts iepirkuma par sanācijas darbu pabeigšanu rezultātā.
2. Sanācijas darbu iepirkuma (sarunu procedūra, iepriekš publicējot paziņojumu par līgumu atbilstoši Publisko iepirkumu likuma 62.panta pirmās daļas 2.punktam) indikatīvais laika grafiks[[7]](#footnote-7):

|  |  |
| --- | --- |
| **Iepirkuma posmi** | **Indikatīvais laika grafiks** |
| Lēmums par kandidātu atbilstību atlases prasībām | 11.2016. |
| Pretendentu piedāvājumu sagatavošana un iesniegšana | līdz 01.2017. |
| Sarunas ar pretendentiem, gala piedāvājumu iesniegšana | 02.2017. – 03.2017. |
| Piedāvājumu vērtēšana, lēmuma pieņemšana | 03.2017. – 05.2017. |
| Iepirkuma līguma noslēgšana | 05.2017. - 07.2017. |

1. Sanācijas darbu inženiertehniskās uzraudzības iepirkuma (slēgts konkurss) indikatīvais laika grafiks[[8]](#footnote-8):

|  |  |
| --- | --- |
| **Iepirkuma posmi** | **Indikatīvais laika grafiks** |
| Lēmums par kandidātu atbilstību atlases prasībām | Līdz 01.2017. |
| Pretendentu piedāvājumu sagatavošana un iesniegšana | 02.2017. |
| Piedāvājumu vērtēšana; lēmuma pieņemšana | 03.2017. –.04.2017. |
| Iepirkuma līguma noslēgšana | 05.2017. - 06.2017. |

1. Projekta II posma sagatavošanas (tiesiskā regulējuma izstrādes un atlases) laika grafiks:

|  |  |
| --- | --- |
| **Process** | **Laika grafiks** |
| Informatīvā ziņojuma iesniegšana un izskatīšana Ministru kabinetā (turpmāk – MK) | 11.2016. |
| Konceptuālas vienošanās panākšana ar EK (t.sk. DG ENV[[9]](#footnote-9)) par Darbības programmas “Izaugsme un nodarbinātība” (turpmāk - DP) grozījumiem | 09.2016. – 11.2016. |
| DP grozījumu iesniegšana Uzraudzības komitejā | 11.2016 - 12.2016. |
| DP grozījumu apstiprināšana MK, grozījumu iesniegšana EK | 12.2016. |
| Projekta II posma atlases kritēriju iesniegšana un saskaņošana Apakškomitejā | 11.2016 - 12.2016. |
| Projekta II posma atlases kritēriju apstiprināšana Uzraudzības komitejā | 12.2016. - 01.2017. |
| DP grozījumu saskaņojums no EK | 02.2017. |
| MK noteikumu projekta kā MK lieta iesniegšana un apstiprināšana MK | 03.2017. |
| Projekta II posma iesniegumu atlases nolikuma izstrāde, Projekta II posma iesnieguma atlases izsludināšana | 04.2017. |
| Projekta II posma iesnieguma iesniegšana, vērtēšana | 05.2017. – 06.2017. |
| Vienošanās par Projekta II posma īstenošanu noslēgšana un Projekta II posma īstenošanas uzsākšana | 07.2017. |

1. Ņemot vērā, ka DP grozījumu saskaņošana ar EK var ieilgt, kā arī var iestāties citi apstākļi, kas aizkavē Projekta II posma īstenošanas tiesiskā regulējuma saskaņošanu un līdz ar to arī Projekta II posma apstiprināšanu, gadījumā, ja iepirkumi Projekta pabeigšanai ir noslēgušies pirms Projekta II posma apstiprināšanas, var būt nepieciešams veikt Projekta II posma īstenošanas izmaksu priekšfinansēšanu no valsts budžeta līdzekļiem, noteiktā kārtībā MK iesniedzot attiecīgu tiesību akta projektu, lai nekavētu Projekta pabeigšanu.

**Projekta II posma finansēšana**

1. MK 2015.gada 22.septembra sēdē tika nolemts, ka:
   1. VVD ir tiesības uzņemties saistības Projekta īstenošanas turpināšanai projektam piešķirtā atlikušā un pieejamā finansējuma ietvaros **16 942 326[[10]](#footnote-10) EUR** apmērā;
   2. VARAM ne vēlāk kā līdz 2016.gada 30.decembrim izvērtēt un noteiktā kārtībā iesniegt MK priekšlikumu Projekta pabeigšanas finansēšanai ES fondu 2014.-2020.gada plānošanas perioda ietvaros, kas ir ar mazāko iespējamo negatīvo ietekmi uz valsts budžetu, prioritāri kā finanšu avotu izvērtējot VARAM kā ES fondu 2014.-2020.gada plānošanas perioda atbildīgajai iestādei pieejamo finansējumu.
2. Priekšlikumu projekta pabeigšanas finansēšanai no ES fondu 2014.-2020.gada plānošanas perioda DP “Izaugsme un nodarbinātība” līdzekļiem izstrādē un finansēšanas avota noteikšanā ievēroti šādi principi:
   1. DP kopējais katra fonda (Kohēzijas fonda (turpmāk - KF) un ERAF) finansējuma apjoms nevar tikt mainīts;
   2. Finansējuma samazinājums 1. - 4.tematiskajā mērķī ir ierobežots saskaņā ar Regulā Nr.1301/2013 par ERAF un īpašiem noteikumiem attiecībā uz mērķi “Investīcijas izaugsmei un nodarbinātībai” 4.panta 1.punkta c apakšpunktā noteikto[[11]](#footnote-11);
   3. Regulas Nr.1303/2013 65.panta 11.punkts nosaka finansējuma skaidras nodalāmības nepieciešamību, ja projektu finansē no dažādiem fondiem;
   4. Tiek izvērtēts finansējums VARAM DP *aploksnes* ietvaros.
3. VARAM *aploksnes* izvērtējums:
   1. Izvērtējot iespējamās finansējuma pārdales, specifiskajos atbalsta mērķos (turpmāk – SAM) konstatēti specifiski ierobežojumi, piemēram, direktīvu prasību neizpildes risks atkritumu un notekūdeņu apsaimniekošanas, kā arī gaisa aizsardzības jomās. Pārdale no 1.- 4.tematiskās prioritātes, kas ir attiecināms uz IKT un reģionālo jomu, ir ierobežota. Vienlaikus vairākos SAM jau uzsāktas projektu iesniegumu atlases vai arī ir apstiprināts finansējuma sadalījums, kas liedz šo finansējumu pārdalīt citiem mērķiem.
   2. Lai arī Regulas Nr.1303/2013 65.panta 11.punkts nosaka, ka iespējama projektu finansēšana vienlaikus no vairākiem fondiem, šī pieeja Projekta II posma īstenošanai nav piemērota, jo lielākā izmaksu daļa tiks finansēta viena līguma ietvaros (sanācijas darbi), kur darbu posmi ir savstarpēji saistīti un darbu posmu izmaksu pozīciju skaidra nodalīšana nav iespējama, savukārt pārējās Projekta II posma izmaksas ir salīdzinoši nelielas. Līdz ar to finansējumu Projekta II posma īstenošanai jārod viena fonda ietvaros.
   3. Finansējumu Projekta II posma īstenošanai iespējams pārdalīt no 5.4.1.2.pasākuma “Pasākumi biotopu un sugu aizsardzības atjaunošanai un antropogēnās slodzes mazināšanai” (turpmāk - 5.4.1.2.pasākums).

Būtiski īpaši aizsargājamo biotopu un sugu atjaunošanas pasākumu un investīciju veikšanas priekšnosacījumi ir:

* 5.4.1.2.pasākuma ietvaros sasniedzamie biotopu kartēšanas rezultāti, kas nodrošinās aktuālo informāciju par faktisko biotopu un sugu stāvokli valstī;
* saskaņā ar DP noteikto sugu populāciju un/vai biotopu atjaunošana plānota atbilstoši NATURA 2000 teritoriju aizsardzības un apsaimniekošanai programmai (turpmāk - NAT programma).

Ņemot vērā, ka abi iepriekš minētie pasākumi ir būtiski, lai efektīvi un mērķtiecīgi īstenotu ieguldījumus biotopu atjaunošanā, tiem jābūt pabeigtiem pirms 5.4.1.2.pasākuma uzsākšanas. Saskaņā ar aktuālo NAT programmas laika grafiku secināms, ka tās izstrāde kavējas un to plānots pabeigt tikai 2017.gada otrajā pusgadā. Tāpat 5.4.1.2.pasākuma ietvaros plānotās biotopu kartēšanas uzsākšana ir būtiski aizkavējusies – izpētes darbus plānots uzsākt tikai 2017.gada lauku darbu sezonā, kas nozīmē, ka visaptverošus datus par Latvijas teritoriju būs iespējams iegūt ne ātrāk kā 2019.gadā.

* 1. Līdz ar to biotopu atjaunošanai tiek pārdalīts SAM 5.3.1 (ūdenssaimniecības attīstība, KF) snieguma rezerves finansējums (līdz 7,8 milj. EUR), kas būs pieejams pēc 2018.gada pozitīva EK lēmuma par snieguma ietvarā noteikto rādītāju izpildi gadījumā. Tādējādi biotopu atjaunošanai tiek veidots jauns SAM 5.4.3., ko finansē no KF. Tā kā 5.4.1.2.pasākums nav iekļauts snieguma rezerves ietvarā, finansējuma pārdales risinājums tieši neietekmē rādītājus, kas sasniedzami 2018.gadā.
  2. Finansējuma pārdale rada ietekmi tikai uz vienu no DP noteiktajiem iznākuma rādītājiem – dzīvotņu platība, kas saņem atbalstu, lai panāktu labāku aizsardzības pakāpi. Finansējuma pārdales dēļ tas samazināms, tomēr tas kopumā būtiski neietekmē rezultāta rādītāja (labvēlīga aizsardzības statusa ES nozīmes biotopiem un sugām nodrošināšana) sasniegšanu, jo tas ir pasākumu kopuma (ES un citu finanšu instrumentu finansējums, kā arī nozares politikas un tiesiskā regulējuma pilnveidošana) īstenošanas kopējās ietekmes novērtējums, un biotopu atjaunošanas darbi ir tikai viens no izmantojamiem pasākumiem. Saskaņā ar DP grozījumu priekšlikumu 5.4.1.2.pasākumā iznākuma rādītājs tiek noteikts 2 620 ha apmērā, savukārt jaunajā SAM 5.4.3. tas nosakāms 13 837 ha apmērā.

1. EK norādījusi, ka finansējums Projekta II posma īstenošanai būtu jāparedz 5.6.ieguldījumu prioritātes “*Veikt darbības, lai uzlabotu pilsētvidi, revitalizētu pilsētas, atjaunotu un attīrītu pamestas rūpnieciskās teritorijas (tai skaitā pārveidei paredzētās zonas), samazinātu gaisa piesārņojumu un veicinātu trokšņa mazināšanas pasākumus*” ietvaros, tāpēc VARAM Projekta II posma finansēšanai ierosina izveidot jaunu SAM 5.6.3. “Vēsturiski piesārņoto vietu “Inčukalna sērskābā gudrona dīķi” sanācija” (turpmāk – SAM 5.6.3.).
2. SAM 5.6.3.īstenošanas rezultātā tiktu pabeigta Latvijā vēsturiski piesārņotākās vietas teritorijas sanācija, kur piesārņojošo vielu koncentrācija ir visaugstākā un piesārņojuma izplatība apdraud dabas vērtības, apdzīvotās vietas un iedzīvotāju veselību. Sanācijas rezultātā tiks samazināta piesārņojuma negatīvā ietekme un tiktu likvidēti divi piesārņojuma avoti. Ar investīcijām tiks panākta teritoriju, kas piesārņota ar īpaši bīstamām vielām, sanācija 2,5 ha apjomā, kā arī ekonomiskajā apritē atgriezta un uzlabota kopējā vides kvalitāte 7,99 ha lielā teritorijā.
3. SAM 5.6.3. kā atbalstāmās darbības sanācijas darbu ietvaros ietvertu piesārņojuma avotu likvidāciju, piesārņoto vietu sanāciju, t.sk. teritoriju rekultivāciju un piesārņoto pazemes ūdeņu attīrīšanu, sanācijas procesā izņemtā piesārņojuma utilizāciju un/vai apglabāšanu, lai panāktu augsnes, grunts, pazemes un virszemes ūdeņu kvalitātes uzlabošanu, atjaunojot vides kvalitāti.
4. Ievērojot normatīvos aktus, kas regulē Eiropas Savienības fondu ieviešanu, MK noteikumos par SAM 5.6.3. īstenošanu attiecināmajām izmaksām maksimāli jāaptver šī ziņojuma 5.punktā minētās Projekta II posma īstenošanas izmaksas, tādējādi samazinot nepieciešamā valsts budžeta līdzfinansējuma apmēru.
5. Saskaņā ar DP grozījumu priekšlikumu tiek plānotas izmaiņas vides jomas SAM atbilstoši tabulā norādītājam. Ja EK neatbalstīs sagatavoto DP grozījumu priekšlikumu, VARAM par to informēs MK, iesniedzot informatīvo ziņojumu par alternatīvu Projekta pabeigšanas finansēšanu.

|  |  |  |  |  |
| --- | --- | --- | --- | --- |
|  | **Esošā situācija** | | **Pēc DP grozījumiem** | |
| **SAM/pasākums** | **Fonds** | **Finansējums, EUR** | **Fonds** | **Finansējums,**  **EUR** |
| **5.3.1. ūdenssaimniecības attīstība** | KF | 126 574 186 | KF | 118 743 460 |
| **5.4.1.2. biotopu atjaunošana** | ERAF | 11 600 000 | - | - |
| **5.4.3. biotopu atjaunošana** | - | - | KF | 7 830 726\* |
| **5.4.2.2. monitorings un kontrole** | KF | 14 146 960 | KF | 14 146 960\*\* |
| **5.6.3. Inčukalns** | - | - | ERAF | 11 600 000\*\* |

\* *SAM īstenojams tikai pēc 31.12.2018.*

*\*\* SAM 5.6.3. netiek piemērota snieguma rezerve, bet par tās apjomu (914 929 EUR) tiek palielināta 5.4.2.2. pasākuma snieguma rezerve.*

1. Projekta II posma izmaksu finansējuma avoti:

|  |  |  |
| --- | --- | --- |
| 1. | Projekta II posma indikatīvās kopējās izmaksas | 26,70 – 29,70 milj. EUR |
| 2. | Pieejamais ERAF finansējums 2014.-2020.gada ES fondu plānošanas perioda ietvaros | 11,60 milj. EUR |
| 3. | Nacionālais līdzfinansējums (t.sk., virssaistību finansējums 11,34-13,68 milj. EUR Projekta II posma attiecināmajām un neattiecināmajām izmaksām) | 15,10 – 18,10 milj. EUR |

Indikatīvs maksimālā Projekta II posma finansējuma sadalījums pa gadiem:

|  |  |  |  |  |  |  |
| --- | --- | --- | --- | --- | --- | --- |
|  | **Izmaksas** | **2016** | **2017** | **2018** | **2019** | **2020** |
| 1. | Attiecināmās, EUR | 537 672 | 8 133 262 | 7 718 547 | 7 298 547 | 5 569 722 |
| 2. | Neattiecināmās, EUR | 252 328 | 41 818 | 41 818 | 41 818 | 64 468 |
| KOPĀ: | | **790 000** | **8 175 080** | **7 760 365** | **7 340 365** | 1. **634 190** |

1. Lai nodrošinātu Projekta īstenošanas turpināšanu atbilstoši MK 2015.gada 22.septembra sēdes protokollēmuma Nr.50 38.§ un MK 2008.gada 30.septembra noteikumu Nr.817 „Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” 10.¹1., 10.¹2. 10.¹4.apakšpunktos noteiktajam, likumprojektā “Par valsts budžetu 2017.gadam” un likumprojektā “Par vidēja termiņa budžeta ietvaru 2017., 2018. un 2019.gadam” VARAM budžeta apakšprogrammā 62.06.00 „Eiropas Reģionālās attīstības fonda (ERAF) projekti (2007-2013)” tiek plānots finansējums 2017.gadam 298 976 euro, 2018.gadam – 82 242 euro un 2019.gadam – 28 285 euro. Minētais finansējums pēc Projekta II posma apstiprināšanas tiks pārcelts uz Projekta II posma īstenošanai paredzēto VARAM budžeta apakšprogrammu 62.07.00 “Eiropas Reģionālās attīstības fonda (ERAF) projekti (2014-2020)” atbilstoši  normatīvajos aktos noteiktajai kārtībai.

**Kopsavilkums**:

1. Projekts ES fondu 2014.-2020.gada plānošanas perioda ietvaros pabeidzams kā lielais projekts saskaņā ar Regulas Nr.1303/2013 103.panta 1.punkta nosacījumiem. Kopējās Projekta indikatīvās II posma izmaksas ir 26,70 - 29,70 milj. EUR.
2. Projekta īstenošanai izveidojams jauns SAM 5.6.3 “Vēsturiski piesārņoto vietu “Inčukalna sērskābā gudrona dīķi” sanācija”.
3. Projekta pabeigšanas finansēšana plānota no pārdalēm no ERAF līdzfinansētā 5.4.1.2.pasākuma “Pasākumi biotopu un sugu aizsardzības atjaunošanai un antropogēnās slodzes mazināšanai” 11,60 milj. EUR apmērā, kā arī nacionālā līdzfinansējuma līdz 18,10 milj. EUR valsts budžeta kā līdzfinansējuma daļas segšanai (t.sk., virssaistību finansējuma 11,34 – 13,68 milj. EUR apmērā Projekta II posma attiecināmajām un neattiecināmajām izmaksām).

|  |  |
| --- | --- |
| Vides aizsardzības un reģionālās attīstības ministrs | K.Gerhards |
|  |  |
| Valsts sekretārs | R.Muciņš |

02.11.2016. 11:15

2475

Zanda Krūkle

Tālr. 66016713

e-pasts: [Zanda.Krukle@varam.gov.lv](mailto:Zanda.Krukle@varam.gov.lv)

Līga Kalvāne

Tālr. 67026402

e-pasts: [Liga.Kalvane@varam.gov.lv](mailto:Liga.Kalvane@varam.gov.lv)

1. EK partneris tehniskās palīdzības nodrošināšanai ES fondu lielo projektu īstenošanai. [↑](#footnote-ref-1)
2. <http://www.esfondi.lv/upload/ek-lemums_incukalna_gudrona_diku_sanacija.pdf> [↑](#footnote-ref-2)
3. EK 2016.gada 22.jūlija vēstule H3/LS/in D (2016) 4008675 [↑](#footnote-ref-3)
4. Izmaksas atbilst EK lēmumā par Projekta grozījumu apstiprināšanu norādītajām indikatīvajām Projekta kopējām izmaksām un **aktuālajai pieejamajai informācijai par indikatīvajām projekta pabeigšanas izmaksām, ņemot vērā arī 2016.gada maijā pabeigto izpēšu rezultātā veikto indikatīvo sanācijas darbu pabeigšanas izmaksu aprēķinu**. [↑](#footnote-ref-4)
5. Atbilstoši Ministru kabineta 2008.gada 30.septembra noteikumu Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” 10.1 3.apakšpunktam. [↑](#footnote-ref-5)
6. Atbilstoši Ministru kabineta 2008.gada 30.septembra noteikumu Nr.817 “Noteikumi par darbības programmas “Infrastruktūra un pakalpojumi” papildinājuma 3.4.1.4.aktivitāti “Vēsturiski piesārņoto vietu sanācija”” 10.1 1.apakšpunktam. Izmaksas ietver juridisko pakalpojumu un valsts nodevu izmaksas valsts interešu pārstāvībai tiesvedībā ar SIA “Skonto Būve”. [↑](#footnote-ref-6)
7. Laika grafiks ietver arī nepieciešamo laiku, lai iepirkuma rezultātus saskaņotu ar Iepirkumu uzraudzības biroju. [↑](#footnote-ref-7)
8. Laika grafiks ietver arī nepieciešamo laiku, lai iepirkuma rezultātus saskaņotu ar Iepirkumu uzraudzības biroju [↑](#footnote-ref-8)
9. DG ENV – Eiropas Komisijas Vides ģenerāldirektorāts. [↑](#footnote-ref-9)
10. Projektam piešķirtais atlikušais finansējums uz 2017.gada 1.janvāri. [↑](#footnote-ref-10)
11. Vismaz 50 % no kopējiem ERAF līdzekļiem valsts līmenī jāpiešķir 1.-4.tematiskajam mērķim un vismaz 12 % no kopējiem ERAF līdzekļiem valsts līmenī - 4.tematiskajam mērķim. [↑](#footnote-ref-11)